Document ID: 32007R1493

ΚΑΝΟΝΙΣΜΌΣ (ΕΚ) αριθ. 1493/2007 ΤΗΣ ΕΠΙΤΡΟΠΉΣ
της 17ης Δεκεμβρίου 2007
για την καθιέρωση, σύμφωνα με τον κανονισμό (ΕΚ) αριθ. 842/2006 του Ευρωπαϊκού Κοινοβουλίου και του Συμβουλίου, δελτίου υποβολής εκθέσεων για τους παραγωγούς, εισαγωγείς και εξαγωγείς ορισμένων φθοριούχων αερίων θερμοκηπίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 842/2006 του Ευρωπαϊκού Κοινοβουλίου και του Συμβουλίου, της 17ης Μαΐου 2006, για ορισμένα φθοριούχα αέρια του θερμοκηπίου (1), και ιδίως το άρθρο 6 παράγραφος 2,
Εκτιμώντας τα ακόλουθα:
(1)
Τα προς υποβολή δεδομένα εκ μέρους των εισαγωγέων και των παραγωγών επιβάλλεται να περιλαμβάνουν υπολογισμούς των ποσοτήτων των φθοριούχων αερίων του θερμοκηπίου που αναμένεται να χρησιμοποιηθούν στις κύριες εφαρμογές, συμπεριλαμβανόμενων των ποσοτήτων που αναμένεται να χρησιμοποιηθούν ως πρώτη ύλη, ώστε να παρασχεθούν επιπλέον πληροφορίες στην Επιτροπή και τα κράτη μέλη με στόχο να συγκεντρωθούν τα δεδομένα εκπομπής για τους αντίστοιχους τομείς.
(2)
Σε περίπτωση αγοραπωλησιών φθοριούχων αερίων του θερμοκηπίου εκ μέρους παραγωγών σε άλλους παραγωγούς για εμπορικούς λόγους, μόνο οι αγοραστές παραγωγοί επιτρέπεται να υποβάλουν έκθεση σχετικά με τις ποσότητες των ουσιών που αναμένεται να χρησιμοποιηθούν στις κύριες εφαρμογές.
(3)
Πραγματοποιήθηκαν διαβουλεύσεις με τους άμεσα ενδιαφερομένους όσον αφορά τη μορφή της έκθεσης και ελήφθη υπόψη η πείρα τους από την υποβολή εκθέσεων βάσει του κανονισμού (ΕΚ) αριθ. 2037/2000 του Ευρωπαϊκού Κοινοβουλίου και του Συμβουλίου, της 29ης Ιουνίου 2000, για τις ουσίες που καταστρέφουν τη στιβάδα του όζοντος (2).
(4)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που συνεστήθη δυνάμει του άρθρου 18 παράγραφος 1 του κανονισμού (ΕΚ) αριθ. 2037/2000,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η μορφή της έκθεσης που αναφέρεται στο άρθρο 6 παράγραφος 1 του κανονισμού (ΕΚ) αριθ. 842/2006 ορίζεται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Δεκεμβρίου 2007.

Labels: 1
20
7
3
12